तामुलपुर महकुमानि बेन्दोंआव थानाय लतिबारि- कसुकाता-बेलबारि फोनांजाबनाय पि.डब्लिउ.डि. लामायाव गंसे पाकानि कालभार्ट बानायनायनायाव थिखादार आरो पि.डब्लिउ.डि.बिफाननि गोरोबलायनायजों  गोबां बेले-बेजेनि गेजेरजों लोरबांथार जोदों होननानै ओनसोलनि राइजो-राजाफोरा अजद दैखांदों। ओनसोलनि राइजोफोरआ अजद दैखांनाय बादिययै बे कालभार्ट बानायनायाव थिखादारआ गोग्लैसोनानै थानाय क्रेसाप मिलनिफ्राय बायफ्लेनाय गोजाम अन्थाइ, मोजां बाला होनांगौनि जायगायाव जायगायाव हा थादेरनाय बाला, गिदिर-गिदिर अन्थाइजों सिमेन्ट लगायनानै लहानि रड बाहायालाबानो कालभार्ट लुनायनि खामानिखौ जागायजेननो लादोंमोन। ओनसोलनि थागिबि राइजो-राजाफोरनि गोनांथि बादियै कालभार्ट लुनाय खामानिखौ थिखादारनि जोहै मोजाङै मावफुंनो थिनसेयावबो मोजां मावैनि थाखायनो दिनै फुंनिफ्राय राइजो-राजाफोरा बे खामिनखौ होबथानानै बन्द खालामना दोनबाय। ओनसोलनि राइजोफोरा अजद होनाय बादिब्ला बावैसो बोसोरनि सिगां बेबादनो लोरबां थाखोनि कालभार्ट बानायनानै होदोंमोन। नाथाय बेबो खम समनि गेजेरावनो बायलांदोंमोन। गुबुन फारसेथिङै बे कालभार्टखौ मावबाय थानाय मिस्थ्रिफोराबो थिखादारनि बिथोन बादियैनो खामानिखौ मावदों होननानै बुङो। जाहाथे खामनि मावनाया राइजोफोरनि मोजांनि थाखाय जायो बेखौ मोजाङै नोजोर होनो थाखाय तामुलपुराव थानाय पि.डब्लिउ.डि. मावख’नि Excutive Engineerजों लोगोसे मावख’गिरिफोरखौ मोजाङै नोजोर होनो खावलायदों।